ครั้งนี้ สั่งโดนัทรวม Assorted ราคา 315 บาท 
คละกัน โดนัทแบบตกแต่งหน้าและสอดไส้ 6 ชิ้น และ โดนัทแบบ ออริจินอล 6 ชิ้น 
จริงๆ คละกันรสชาติละ 1 ชิ้น จะคุ้มกว่า 
แต่ส่วนคิดว่า โดนัทแต่งหน้าสอดไส้ จะเลี่ยนกว่าแบบออริจินอลมาก หวานนอกแล้วยังหวานในอีก ฮ่าๆ 

ส่วนตัวในครั้งนี้ ชอบโดนัท Red Velvet มาก โดยทั่วๆไปจะเห็นในรูปแบบเค้ก แต่ครั้งนี้ คริสปี้ครีม ได้นำมาทำเป็น โดนัทให้ทุกคนได้ทาน ตัวแป้งทั้งภายนอกและภายในสีแดง หอมกลิ่นนมอ่อนๆ เคลือบด้วยน้ำตาลเกรสซิ่ง และโรยหน้าด้วยแป้งสีแดงๆ นุ่มดี 

รองลงมา คือ นิวยอร์ก ชีสเค้ก โดนัทสอดไส้ครีมชีส เปรี้ยวๆหวานๆ อร่อยดีไม่เลี่ยน โรยหน้าด้วยแครกเกอร์บด รสชาติเค็มๆหวานๆ ตัดกันได้ดี

และ เกรสซิ่งช็อคโกแลตเค้ก แป้งโดนัทเค้ก แตกๆ เนื้อแน่น เหนียวนุ่ม เข้มช็อคโกแลต ขมๆหวานๆ ก็โอเคดีครับ